અત્યાર સુધી આપે મુંબઇ, કેરળ કે ગોવાના જ દરિયા કિનારાઓ વિશે વાંચ્યું હશે અને તેના વિશે વિચાર્યું હશે. પરંતુ શું આપને એ વાતનો જરા પણ ખ્યાલ છે કે ગુજરાત રાજ્ય ભારતમાં 16૦૦ કિમીનો સૌથી લાંબો દરિયાકિનારો ધરાવે છે. હા, અને આ 1600 કિમી લાંબા દરિયા કિનારામાં ગુજરાત પાસે કંડલા બંદર પશ્ચિમી ભારતના સૌથી મોટા બંદરોમાનું એક છે. આ સિવાય નવલખી બંદર, મગદલ્લા બંદર, પીપાવાવ બંદર, પોરબંદર બંદર અને ખાનગી માલિકીના મુદ્રા બંદર જેવા અગત્યના બંદરો આવેલા છે.